CELEX: 31993R0040
Language: el
Date: 1993-01-08 00:00:00
Title: Κανονισμός (ΕΟΚ) αριθ. 40/93 του Συμβουλίου της 8ης Ιανουαρίου 1993 για την τροποποίηση του κανονισμού (ΕΟΚ) αριθ. 2656/92 σχετικά με ορισμένες τεχνικές λεπτομέρειες εφαρμογής του κανονισμού (ΕΟΚ) αριθ. 1432/92 περί απαγορεύσεως των συναλλαγών μεταξύ της Ευρωπαϊκής Οικονομικής Κοινότητας και των Δημοκρατιών της Σερβίας και του Μαυροβουνίου

Avis juridique important

|

31993R0040

Κανονισμός (ΕΟΚ) αριθ. 40/93 του Συμβουλίου της 8ης Ιανουαρίου 1993 για την τροποποίηση του κανονισμού (ΕΟΚ) αριθ. 2656/92 σχετικά με ορισμένες τεχνικές λεπτομέρειες εφαρμογής του κανονισμού (ΕΟΚ) αριθ. 1432/92 περί απαγορεύσεως των συναλλαγών μεταξύ της Ευρωπαϊκής Οικονομικής Κοινότητας και των Δημοκρατιών της Σερβίας και του Μαυροβουνίου  

Επίσημη Εφημερίδα αριθ. L 007 της 13/01/1993 σ. 0001 - 0002

ΚΑΝΟΝΙΣΜΟΣ (ΕΟΚ) αριθ. 40/93 ΤΟΥ ΣΥΜΒΟΥΛΙΟΥ της 8ης Ιανουαρίου 1993 για την τροποποίηση του κανονισμού (ΕΟΚ) αριθ. 2656/92 σχετικά με ορισμένες τεχνικές λεπτομέρειες εφαρμογής του κανονισμού (ΕΟΚ) αριθ. 1432/92 περί απαγορεύσεως των συναλλαγών  μεταξύ της Ευρωπαϊκής Οικονομικής Κοινότητας και των Δημοκρατιών της Σερβίας και του ΜαυροβουνίουΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τον κανονισμό (ΕΟΚ) αριθ. 1432/92 του Συμβουλίου της 1ης Ιουνίου 1992 που παρεμποδίζει τις συναλλαγές μεταξύ της Ευρωπαϊκής Οικονομικής Κοινότητας και των Δημοκρατιών της Σερβίας και του Μαυροβουνίου (1),  Εκτιμώντας:  ότι, με τον κανονισμό (ΕΟΚ) αριθ. 2656/92 (2), το Συμβούλιο θέσπισε ορισμένες τεχνικές λεπτομέρειες εφαρμογής του κανονισμού (ΕΟΚ) αριθ. 1432/92- ότι έχει εξαιρετική σημασία η εξασφάλιση αποτελεσματικής εφαρμογής του εμπορικού αποκλεισμού (εμπάρκο) των Δημοκρατιών της Σερβίας και του Μαυροβουνίου- ότι θεσπίστηκε, στα πλαίσια της Διάσκεψης για την Ασφάλεια και τη Συνεργασία στην Ευρώπη (ΔΑΣΕ), σύστημα αποστολών επικουρίας εφαρμογής κυρώσεων, (System of Sanctions Assistance Missions)- ότι το σύστημα αποστολών επικουρίας εφαρμογής κυρώσεων λειτουργεί ήδη αποτελεσματικά στο έδαφος της πρώην Γιουγκοσλαβικής Δημοκρατίας της Μακεδονίας και θα εγκατασταθεί στη Δημοκρατία της Κροατίας- ότι το σύστημα αποστολών επικουρίας εφαρμογής κυρώσεων επιτρέπει στις αρμόδιες αρχές της Δημοκρατίας της Κροατίας και της πρώην Γιουγκοσλαβικής Δημοκρατίας της Μακεδονίας να ελέγχουν αποτελεσματικά τις εξαγωγές από ή μέσω του εδάφους των προς τις  Δημοκρατίες της Σερβίας και του Μαυροβουνίου- ότι, λόγω της εμπόλεμης κατάστασης στη Δημοκρατίας της Βοσνίας-Ερζεγοβίνης, είναι δύσκολη σ' αυτό το στάδιο η εγκατάσταση του συστήματος αποστολών επικουρίας εφαρμογής κυρώσεων στη Δημοκρατία αυτή- ότι, υπ' αυτές τις συνθήκες, οι τεχνικές λεπτομέρειες, όπως θεσπίζονται με τον κανονισμό (ΕΟΚ) αριθ. 2656/92, κατέστησαν ή θα καταστούν περιττές, όσον αφορά τη Δημοκρατία της Κροατίας και της πρώην Γιουγκοσλαβικής Δημοκρατίας της Μακεδονίας,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας και ιδίως το άρθρο 113,  την πρόταση της Επιτροπής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Από τις 15 Ιανουαρίου 1993, τα άρθρα 1 και 2 του κανονισμού (ΕΟΚ) αριθ. 2656/92, αντικαθίστανται από το ακόλουθο κείμενο:  "Άρθρο 1 Η εξαγωγή στη Δημοκρατία της Βοσνίας-Ερζεγοβίνης όλων των προϊόντων και πρώτων υλών, καταγωγής ή προέλευσης Κοινότητας, εξαρτάται από την προσκόμιση προηγούμενης έγκρισης εξαγωγής προς αυτή τη Δημοκρατία, η οποία εκδίδεται από τις αρμόδιες αρχές των  κρατών μελών.  Άρθρο 2 Η προηγούμενη έγκριση εξαγωγής εκδίδεται από την προϋπόθεση ότι έχει εκδοθεί άδεια εισαγωγής από τις αρμόδιες αρχές της Δημοκρατίας της Βοσνίας-Ερζεγοβίνης.  Πρέπει να υπάρχουν εγγυήσεις ότι οι αρχές αυτές θα βεβαιώνουν την άφιξη των εμπορευμάτων για τα οποία έχει εκδοθεί η προηγούμενη έγκριση εξαγωγής." Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 8 Ιανουαρίου 1993.   Για το Συμβούλιο Ο Πρόεδρος U. ELLEMANN JENSEN (01) ΕΕ αριθ. L 151 της 3. 6. 1992, σ. 4.(02) ΕΕ αριθ. L 266 της 12. 9. 1992, σ. 27.